बिन तैयारी पानी का कनेक्शन काटने पहुंचे अफसर
अमृतसर | नगरनिगम शनिवार को लाव लश्कर के साथ लारेंस रोड पर पानी के कनेक्शन काटने के लिए पहुंचा। टीम बिना तैयारी के ही वहां पहुंची थी, जिस कारण निगम अधिकारियों के कागज डिफाल्टरों के साथ मेल नहीं खाए और उन्हें वापिस ही लौटना पड़ गया। इतना ही नहीं निगम की टीम लारेंस रोड चौक स्थित नावल्टी स्वीट्स पर भी कनेक्शन काटने की तैयारी में थी, लेकिन उन्हें भी सोमवार का समय ही देना पड़ा। जानकारी के अनुसार एक्सईएन तिलक राज की अगुवाई में निगम की टीम लारेंस रोड स्थित नावल्टी स्वीट्स, होटल लारेंस और कश्मीर वैश्य बैंक पहुंची। होटल लारेंस पर पहुंचे अधिकारी ने उन्हें जब बिल बाबत कहा तो होटल में मौजूद युवक ने उन्हें कहा कि जो बिल उन्हें बताया जा रहा है, वह उनका नहीं है। जिसकी बात की जा रही है, वह गली के अंदर है। इतने में ही टीम सदस्यों ने उन्हें कहा कि वह ही अपना बिल दिखा दे। जब बिल दिखाया गया तो अधिकारियों के पास मौजूद दस्तावेजों वह मेल ही नहीं खाया। जिस पर उन्हें सोमवार का समय दे दिया गया।
टीम पहले नाॅवल्टी स्वीट्स पर पानी का कनेक्शन काटने लगी थी, लेकिन उन्हें बाद में सोमवार तक का समय दे दिया गया।
hin_Deva hin_Deva hin_Deva